മേയര് ആര്യ രാജേന്ദ്രനെ അധിക്ഷേപിച്ചു കെ മുരളീധരന് എം.പിക്കെതിരെ കേസ് തിരുവനന്തപുരം: മേയര് ആര്യ രാജേന്ദ്രനെതിരായ പരാമര്ശത്തില് കെ.മുരളീധരന് എം.പിക്കെതിരെ കേസെടുത്തു. സ്ത്രീത്വത്തെ അപമാനിച്ച് പരാമര്ശം നടത്തിയതിന് മേയര് നല്കിയ പരാതിയുടെ അടിസ്ഥാനത്തിലാണ് കേസെടുത്തത്. ജാമ്യം ലഭിക്കാവുന്ന വകുപ്പുകള് പ്രകാരമാണ് കേസ്. ഐ.പി.സി 354എ, 509 വകുപ്പുകള് പ്രകാരം മ്യൂസിയം പൊലിസാണ് കേസെടുത്തത്. നികുതിവെട്ടിപ്പില് പ്രതിഷേധിച്ച് കോര്പ്പറേഷന് ഓഫീസിന് മുന്നില് കോണ്ഗ്രസ് നടത്തിയ പ്രതിഷേധത്തിനിടെയാണ് കെ മുരളീധരന് എംപി മേയര്ക്കെതിരെ പരാമര്ശം നടത്തിയത്. ആര്യ രാജേന്ദ്രനെ കാണാന് ഭംഗിയുണ്ടെങ്കിലും വായില് നിന്ന് വരുന്നത് ഭരണപ്പാട്ടിനേക്കാള് ഭീകരമായ വാക്കുകള് ആണെന്നായിരുന്നു മുരളീധരന്റെ ആക്ഷേപം.